পুলিশ সোর্সের অপকর্মের বিষয়ে জানাতে চাইলে ডিএমপি মিডিয়া সেন্টারের উপ-কমিশনার (ডিসি) মাসুদুর রহমান যুগান্তরকে বলেন, পুলিশের কোনো সদস্য অপরাধমূলক কাজে জড়িত হলে তাকে অপরাধী হিসেবে বিবেচনা করে আইনানুগ ব্যবস্থা নেয়া হয়। এক্ষেত্রে কোনো ছাড় দেয়া হয় না। বিষয়টি নিয়ে ডিএমপি সদর দফতরের অবস্থান জিরো টলারেন্স। তিনি জানান, নানা ঘটনার প্রেক্ষাপটে পুলিশের সোর্সনির্ভরতা অনেক কমে গেছে। এখনও যারা সোর্স হিসেবে কাজ করে তারা যাতে কোনো ধরনের অপকর্মে জড়াতে না পারে সে বিষয়টি কঠোরভাবে মনিটরিং করা হচ্ছে।